stanford-oval/wikipedia huggingface dataset:
ตานเสียแห่งจีน

| ตานเสียแห่งจีน * |
| --- | --- |
  แหล่งมรดกโลกโดยยูเนสโก
Red Cliff
ประเทศ: สาธารณรัฐประชาชนจีน
ประเภท: มรดกทางธรรมชาติ
เกณฑ์พิจารณา: (vii) (viii)
ประวัติการขึ้นทะเบียน
ขึ้นทะเบียน: 2553 (คณะกรรมการสมัยที่ 34)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
ตานเสียแห่งจีน เป็นชื่อเรียกภูมิประเทศที่เกิดขึ้นบนแผ่นดินซึ่งมีธรณีสัณฐานเป็นหินแปรสีแดง มีการกัดเซาะที่เกิดจากอิทธิพลของพลังภายในของลักษณะทางธรณีวิทยา (รวมทั้งการยกตัวของเปลือกโลก) และปัจจัยภายนอก (รวมทั้งการกัดเซาะด้วยลมและน้ำ) สมบัติทางธรรมชาติ แหล่งนี้ประกอบไปด้วยพื้นที่ 6 พื้นที่ในเขตกึ่งโซนร้อนทางตะวันตกเฉียงใต้ของจีน มีลักษณะเฉพาะเป็นหน้าผาสีแดงที่น่าตื่นตาและเทือกเขาที่มีถูกกัดเซาะด้วยแรงลม รวมทั้งเสาหินธรรมชาติ หอคอย หุบเขาลึกกับร่องลำธาร และน้ำตก ลักษณะภูมิประเทศอันสลับซับซ้อนนี้ช่วยรักษาป่าดงดิบของพืชใบกว้างไว้ และเป็นที่อยู่ของพืชพันธุ์และนานาสัตว์ที่หายากกว่า 400 ชนิด
มรดกโลก

ตานเสียแห่งจีนได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 34 เมื่อปี พ.ศ. 2553 ที่กรุงบราซิเลีย ประเทศบราซิลด้วยข้อกำหนดและหลักเกณฑ์ในการพิจารณา ดังต่อไปนี้
(vii) - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่างๆในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
(viii) - เป็นตัวอย่างที่เด่นชัดในการเป็นตัวแทนของขบวนการเปลี่ยนแปลงที่สำคัญทางธรณีวิทยาหรือวิวัฒนาการทางชีววิทยา และปฏิสัมพันธ์ของมนุษย์ต่อสิ่งแวดล้อมทางธรรมชาติที่กำลังเกิดอยู่ เช่น ภูเขาไฟ เกษตรกรรมขั้นบันได
ทไวไลต์เอ็กซ์เพรส

| --- | --- |
ทไวไลต์เอ็กซ์เพรส ลากโดยหัวรถจักรไฟฟ้า EF81 ในเดือนมกราคม 2013
ข้อมูลทั่วไป
ประเภท: ด่วนพิเศษ
สถานะ: ยกเลิก
ที่ตั้ง: ประเทศญี่ปุ่น
ให้บริการครั้งแรก: กรกฎาคม 1989
สิ้นสุดให้บริการ: มีนาคม 2016
ถัดไป: ทไวไลต์เอ็กซ์เพรส มิซูคาเซะ
อดีตผู้ให้บริการ: JR ตะวันตก
เส้นทาง
ปลายทาง: โอซาก้า ซัปโปโระ
ระยะทาง: ประมาณ 1,500 km (930 mi)
เวลาเดินทาง: 22-23 ชั่วโมง
ข้อมูลทางเทคนิค
ขบวนรถ: รถนอนบลูเทรนรุ่น 24
รางกว้าง: 1,067 mm (3 ft 6 in)
ระบบจ่ายไฟ: 1,500 V DC / 20 kV AC
ความเร็ว: 110 km/h (68 mph)
ทไวไลต์เอ็กซ์เพรส (ญี่ปุ่น: トワイライトエクスプレス; โรมาจิ: Towairaitoekusupuresu; Twilight Express) เป็นขบวนรถด่วนพิเศษบลูเทรนที่เคยให้บริการในประเทศญี่ปุ่นที่มีความนิยมมาก ปัจจุบันขบวนนี้ถูกยกไปแล้ว เป็นรถบลูเทรนด่วนพิเศษที่ให้บริการโดย บริษัทรถไฟญี่ปุ่นตะวันตก ในปี ค.ศ. 1989 ระหว่างโอซาก้าและ ซัปโปโร บนเกาะฮอกไกโด ใช้เวลาประมาณ 23 ชั่วโมงในการเดินทาง
รถด่วนพิเศษทไวไลต์เอ็กซ์เพรสนั้นจะใช้ขบวนรถนอนรุ่น 24 และ 25 ศูนย์โอซาก้าพ่วงทำขบวน 9 ตู้ จากโอซาก้าไปย่านรถไฟอาโอโมริ จะใช้รถจักรรุ่น EF81 ศูนย์ซึรึงะ แล้วใช้รถจักรรุ่น ED79 ไปยัง ย่านรถไฟโกริโยกากุ (ย่านของสถานีรถไฟฮาโกะดาเตะ) และรถจักรดีเซล DD51 ศูนย์ฮาโกะดาเตะ ไปสู่สถานี ซัปโปโร
เส้นทางการเดินรถ

ทำขบวนโดย EF81 ศูนย์ซึกะรุกะ
สายหลักโทไกโด
สายหลักฮกกุริกุ
สายหลักชินเอตสึ
สายหลักอุเอตสึ
สายหลักอูโอะ
ทำขบวนโดยรถจักรรุ่นED79
สายสึงารุ-ไคเกียว
ทำขบวนโดยDD51 พ่วงพหุ
สายฮาโกดาเตะ
สายมูโรรัง
สายชิโตเซะ
รถจักรEF81 ทำขบวนทไวไลต์เอ็กซ์เพรส
รถจักรรุ่นED79 12
DD51 ทำขบวนทไวไลต์เอ็กซ์เพรส
ผังขบวนรถ

ชั้นAคันที่1
ตู้เสบียง
ตู้ปั่นไฟ
แหล่งข้อมูลอื่น

Dream Rail Trip on Twilight Express เก็บถาวร 2012-02-04 ที่ เวย์แบ็กแมชชีน 2004 promotional video for the Twilight Express.
Twilight Express Train Gallery Twilight Express train route and composition information. (ในภาษาญี่ปุ่น)
ตำบลคอนฉิม

| ตำบลคอนฉิม |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Khon Chim
คำขวัญ: คอนฉิมวัฒนธรรมดี มีภูมิปัญญา ไร่นาสวนผสม รื่นรมย์สิ่งแวดล้อม น้อมนำการศึกษา ล้ำหน้าเศรษฐกิจ คุณภาพชีวิตสดใส พัฒนาสังคม ชื่นชมแหล่งท่องเที่ยว
ประเทศ: ไทย
จังหวัด: ขอนแก่น
อำเภอ: แวงใหญ่
พื้นที่
 • ทั้งหมด: 44.20 ตร.กม. (17.07 ตร.ไมล์)
ประชากร (2559)
 • ทั้งหมด: 4,699 คน
 • ความหนาแน่น: 106.31 คน/ตร.กม. (275.3 คน/ตร.ไมล์)
รหัสไปรษณีย์ : 401301
รหัสภูมิศาสตร์: 40330
 ส่วนหนึ่งของสารานุกรมประเทศไทย
| องค์การบริหารส่วนตำบลคอนฉิม |
| --- | --- |
องค์การบริหารส่วนตำบล
   ตรา
ประเทศ:  ไทย
จังหวัด: ขอนแก่น
อำเภอ: แวงใหญ่
รหัส อปท.: 06401302
ที่อยู่ที่ทำการ: ถนนชนบท-กุดรู อำเภอแวงใหญ่ จังหวัดขอนแก่น 40330
เว็บไซต์: www.konchim.go.th
 ส่วนหนึ่งของสารานุกรมประเทศไทย
คอนฉิม เป็นตำบลหนึ่งในอำเภอแวงใหญ่ จังหวัดขอนแก่น เป็นที่ราบสูงบางส่วนเป็นเนินเตี้ย ดินร่วนปนทรายและบางส่วนเป็นดินเค็ม
ประวัติ

ตำบลคอนฉิมนับว่าเป็นตำบลที่เก่าแก่มาก เมื่อก่อนขึ้นตรงต่อปกครองอำเภอพล ในปี พ.ศ. 2492 ได้แยกการปกครองเพิ่มอีกตำบล คือ ตำบลโนนทอง และในปี พ.ศ. 2511 ได้แยกออกไปอีกตำบล คือ ตำบลใหม่นาเพียง ต่อมาเมื่อปี พ.ศ. 2520 โอนมาขึ้นกับอำเภอแวงใหญ่ และเมื่อปี พ.ศ. 2522 ตำบลคอนฉิมแยกออกไปอีกตำบล คือ ตำบลแวงใหญ่
ได้มีการจัดตั้ง สภาตำบลคอมฉิม เมื่อวันที่ 5 กรกฎาคม พ.ศ. 2516 จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลคอนฉิม อำเภอแวงใหญ่จนถึงปัจจุบัน
ที่ตั้งและอาณาเขต

ตำบลคอนฉิมตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อ ตำบลแวงใหญ่
ทิศใต้ ติดต่อ ตำบลใหม่นาเพียง
ทิศตะวันออก ติดต่อ ตำบลหัวทุ่ง (อำเภอพล)
ทิศตะวันตก ติดต่อ ตำบลโนนสะอาด
การแบ่งเขตการปกครอง

ตำบลคอนฉิมแบ่งเขตการปกครองออกเป็น 9 หมู่บ้าน ดังนี้
หมู่ที่ 1 บ้านคอนฉิม
หมู่ที่ 2 บ้านโนนใหญ่
หมู่ที่ 3 บ้านโนนสวรรค์
หมู่ที่ 4 บ้านดงบัง
หมู่ที่ 5 บ้านป่าแดง
หมู่ที่ 6 บ้านดอนโจด
หมู่ที่ 7 บ้านโคกสว่าง
หมู่ที่ 8 บ้านโนนเก่าน้อย
หมู่ที่ 9 บ้านคอนฉิมพัฒนา
ตานหม่อน

| ตานหม่อน |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: Asteraceae
สกุล:: Tarlmounia H.Rob., S.C.Keeley, Skvarla & R.Chan
สปีชีส์:: T.  elliptica
ชื่อทวินาม
Tarlmounia elliptica (DC.) H.Rob., S.C.Keeley, Skvarla & R.Chan

ชื่อพ้อง
 Cacalia elaeagnifolia Kuntze  Strobocalyx elaeagnifolia (DC.) Sch.Bip.  Strobocalyx elliptica (DC.) Sch.Bip.  Vernonia elaeagnifolia DC.  Vernonia elliptica DC.
ตานหม่อน (ชื่อวิทยาศาสตร์: Tarlmounia elliptica) เป็นพืชชนิดเดียวในสกุล Tarlmounia มีถิ่นกำเนิดในอินเดีย, พม่า และไทย รวมถึงกลายเป็นพืชท้องถิ่นในตอนใต้ของไต้หวันและรัฐควีนส์แลนด์ของออสเตรเลีย ลักษณะเป็นไม้เถาหรือไม้พุ่มเลื้อย ขึ้นแทรกในซอกหินตามหน้าผาชัน ลำต้นแตกกิ่งแขนงระเกะระกะ ห้อยระย้าลงมาตามหน้าผา กิ่งก้านเล็กเรียว มีสันตามยาว ขนสีเงิน ใบเดี่ยวเรียงสลับรูปใบหอกกลับ ขอบใบเรียบ เนื้อใบหนาคล้ายแผ่นหนัง ด้านบนเกลี้ยง ด้านล่างมีขนสีเงิน ด้านบนสีเขียว ด้านล่างสีขาว ดอกเป็นช่อกระจุกแน่น ดอกเล็กมีขนาดเล็ก เริ่มบานเป็นสีม่วง เมื่อโรยเป็นสีขาว มีกลิ่นหอม ออกที่ยอดหรือซอกใบ กลีบดอกสีนวล ผลเป็นผลแห้งไม่แตก ผลแห้งมีต่อมใส ๆ สีน้ำตาลอ่อน กระจายตามผิวผล มีขนเป็นพู่ติดรอบปลายผล
ตานหม่อนจัดเป็นสมุนไพรที่สามารถนำมาทำเป็นยาขับพยาธิได้ ใช้เป็นยาแก้พิษตานซาง ใช้ขับพยาธิไส้เดือนในท้อง และเป็นสมุนไพรหนึ่งในตำรับยาประสะมะแว้ง ซึ่งใช้บรรเทาอาการไอ ขับเสมหะ ช่วยให้ชุ่มคอ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ตานหม่อน
ข้อมูลที่เกี่ยวข้องกับ Tarlmounia elliptica ที่วิกิสปีชีส์
จิ้งหรีดขาว วงศ์เทวัญ

| จิ้งหรีดขาว วงศ์เทวัญ |
| --- | --- |
ชื่อเกิด: สุรางค์ ผิวอ่อน (ชื่อเดิม) มณฑน์ณัฐ โชติหิรัญญานนท์ (ชื่อใหม่)
เกิด: 15 มีนาคม พ.ศ. 2517 (50 ปี) อำเภอสรรคบุรี จังหวัดชัยนาท ประเทศไทย
อาชีพ: นักร้อง, นักแสดง
ปีที่แสดง: พ.ศ. 2541 - ปัจจุบัน
จิ้งหรีดขาว วงศ์เทวัญ หรือ สุรางค์ ผิวอ่อน (ชื่อเล่น จิ้งหรีด; เกิด 15 มีนาคม พ.ศ. 2517) เป็นศิลปินลิเกหญิง และนักร้องลูกทุ่งหญิงที่โด่งดังในทั้งสองแขนง ในส่วนของวงการเพลงนั้น จิ้งหรีดขาวมีเพลงฮิตหลายเพลง ไม่ว่าจะเป็น  ฮัดเช้ย...ที่รัก ตบติดเน็ต คนนี้ของหนู หนูชอบตางค์ สาวชัยนาท สาวห้างโปรดทราบ สาวบางโพ สะบัดบ๊อบ น่ารักอ่ะ เสือ กระทิง สายโจ๊ะ โยกย้ายส่ายสะโพก โดยเพลงดังของจิ้งหรีดขาว เป็นเพลงที่มีจังหวะ และเนื้อหาสนุกสนานเสียเป็นส่วนใหญ่
ประวัติ

จิ้งหรีดขาว วงศ์เทวัญ มีชื่อจริงว่า สุรางค์ ผิวอ่อน หรือชื่อจริงเดิม น.ส.มณฑน์ณัฐ โชติหิรัญญานนท์ เป็นชื่อและนามสกุลที่ตั้งขึ้นมาใหม่ 
โดย ดร.พระครูไพศาลชัยกิจ หรือ หลวงปู่ฤๅษีตาไฟ เจ้าอาวาสวัดเทพหิรัณย์ (หนองทาระภู) ตำบลบ้านเชี่ยน อำเภอหันคา จังหวัดชัยนาท
(เปลี่ยนอย่างเป็นทางการเมื่อวันที่ 18 มีนาคม 2557) จิ้งหรีดขาว วงศ์เทวัญ มีชื่อเล่นว่า จิ้งหรีด เกิดเมื่อวันศุกร์ที่ 15 มีนาคม พ.ศ. 2517 (ปีขาล)  เกิดที่ อ.สรรคบุรี จ.ชัยนาท เป็นบุตรนายทวี ผิวอ่อน (เสียชีวิตไปเมื่อปี พ.ศ. 2539 ก่อนที่จิ้งหรีดจะเข้าสู่วงการลูกทุ่ง 2 ปี) และนางทุเรียน ผิวอ่อน ปัจจุบันเสียชีวิต เมื่อวันที่ 27 เมษายน พ.ศ. 2564 ณ บ้านเลขที่ 227/7 ต.แพรกศรีราชา อ.สรรคบุรี จ.ชัยนาท โดยคุณแม่ป่วย ตั้งแต่วันที่ 9 มกราคม 2564 ด้วยอาการกำเริบจากโรคเบาหวาน ความดัน หัวใจ และไต จนกระทั่งเข้าทำการรักษาที่ห้องไอซียู เป็นเวลาเกือบ 4 เดือน ก่อนที่ท่านจะเสียชีวิต ด้วยโรคระบบทางเดินหายใจล้มเหลว และจากไปอย่างสงบ
จิ้งหรีดขาว วงศ์เทวัญ มีพี่น้องทั้งหมด 7 คน โดยจิ้งหรีดขาวเป็นคนสุดท้อง
ทวีป ผิวอ่อน ได้สมรสกับนายณรงค์ อุสุภะ (นายณรงค์ อุสุภะ เสียชีวิตแล้วเมื่อ 17 กุมภาพันธ์ 2559) นางทวีป อุสุภะ เป็นมารดาของคุณกุ้ง สุธิราชและคุณวิรดา วงศ์เทวัญ)
บัวขำ ผิวอ่อน (เสียชีวิตตั้งแต่ตอนเด็ก)
บัวขาว ผิวอ่อน (เสียชีวิตตั้งแต่ตอนเด็ก)
ธงชัย ผิวอ่อน  (เสียชีวิตด้วยอุบัติเหตุทางรถยนต์) (คุณธงชัยเป็นบิดาของน้องเมษา วงศ์เทวัญ นักร้อง และนักแสดงสังกัดบริษัททีวีธันเดอร์)
สิทธิชัย วงศ์เทวัญ (แสดงลิเกรับบทเป็นดาวร้ายอยู่ในคณะทวีป-ชัยณรงค์ วงศ์เทวัญ) ได้สมรสกับนางวันเพ็ญ มีบุตรสาว 1 คน
บรรจบ ผิวอ่อน ได้สมรสกับนายสรรชัย แสงวันทอง ปัจจุบัน นางบรรจบ แสงวันทอง มีบุตรชาย 2 คน
จิ้งหรีดขาว วงศ์เทวัญ มีชื่อในการประชาสัมพันธ์ออกสื่อต่างๆหรือคำแนะนำก่อนการแสดงว่า ลูกทุ่งสวย ลิเกสาว จิ้งหรีดขาว วงศ์เทวัญ ฉายานี้ได้มาจากคุณพีราวุธ สว่างวิทย์ (นักจัดรายการวิทยุ) เมื่อครั้งที่ไปทำการประชาสัมพันธ์สัมภาษณ์วิทยุ อัลบั้ม "จิ้งหรีดขาว... อยากมีแฟน" (เมื่อปี พ.ศ.  2541)
เข้าสู่วงการลิเก

ครอบครัวผิวอ่อน เป็นครอบครัวลิเก จิ้งหรีดขาวจึงคลุกคลีกับวงการลิเกมาตั้งแต่เด็ก และเริ่มต้นแสดงลิเกมาตั้งแต่อายุ 4 ขวบ ต่อมาพ่อแม่ยกคณะลิเกให้กับพี่สาวของจิ้งหรีดขาว เธอจึงมาเล่นอยู่กับคณะของพี่สาว ซึ่งเป็นแม่ของ กุ้ง สุธิราช วงศ์เทวัญ ลิเกและนักร้องลูกทุ่งชื่อดังอีกคน ปัจจุบันจิ้งหรีดขาวได้แยกมาตั้งคณะลิเกของตนเองแล้ว โดยใช้ชื่อคณะว่า "พระคุณแม่" แต่ยังรับเชิญร้องเพลง และแสดงลิเกกับคณะทวีป-ชัยณรงค์-กุ้ง สุธิราช-วิรดา วงศ์เทวัญ ตามความประสงค์ของเจ้าภาพ
เข้าสู่วงการลูกทุ่ง

หลังจากที่หลานชาย คือกุ้ง สุธิราช วงศ์เทวัญ เข้าสู่วงการลูกทุ่ง เริ่มเป็นที่รู้จักของผู้คนทั่วไป และเมื่อเธอไปให้กำลังใจหลานชายในการขึ้นคอนเสิร์ตเวทีไทครั้งแรกที่ตลาดไท  พ่อบุญธรรมของเธอคือคุณชั้น สุขสุพืช ก็ได้ออกปากฝากให้จิ้งหรีดขาวได้มีโอกาสได้เข้าสู่วงการลูกทุ่งกับ ยุวดี บุญครอง ผู้บริหารบริษัท มีเดียออฟมีเดียส์ หลังจากที่ได้คุยกัน คุณยุวดี บุญครองก็รับจิ้งหรีดขาวเข้ามาเป็นนักร้องในสังกัดทันที โดยไม่ทดลองฟังเสียงร้องของเธอ โดยให้เหตุผลว่า ถ้าเป็นลิเกก็ต้องร้องลูกทุ่งได้ จิ้งหรีดขาวจึงเข้าสู่วงการลูกทุ่งในปี 2541 (เซ็นสัญญา 5 ปี กับ บ.เอ็มสตาร์ ในเครือ บ.มีเดียส์ ออฟ มีเดียส์) และอัลบั้มแรกก็ประสบความสำเร็จเป็นที่รู้จักทั่วประเทศกับเพลง"ฮัดเช้ย...ที่รัก"
ผลงานทางด้านเพลง

ผลงานเดี่ยว
อัลบั้มที่ 1 “จิ้งหรีดขาว อยากมีแฟน” ปี 2541 สังกัด บ.เอ็มสตาร์ ในเครือ บ.มีเดียส์ ออฟ มีเดียส์
อัลบั้มที่ 2 “จิ้งหรีดขาว จื๊ด จื๊ด” ปี 2542  สังกัด บ.เอ็มสตาร์ ในเครือ บ.มีเดียส์ ออฟ มีเดียส์
อัลบั้มที่ 3 “คนนี้ของหนู” ปี 2544  สังกัด บ.เอ็มสตาร์ ในเครือ บ.มีเดียส์ ออฟ มีเดียส์
อัลบั้มที่ 4 “ฮัดช่าแดนซ์” ปี 2545 สังกัด บ.ยูพีแอล
อัลบั้มที่ 5 “สาวห้างโปรดทราบ” ปี 2548 ” สังกัด บ.ยูทูเรคคอร์ด
ผลงานกลุ่ม
อัลบั้มที่ 6 "ช่อมาลี 4 ใบเถา" ปี 2549 ร่วมกับ ดวงตา คงทอง , ลิซ่า ไปรพิศ และ หลิน นุศรา ประวันนา สังกัด บ.ยูทูเรคคอร์ด
ผลงานเดี่ยว
อัลบั้มที่ 7 "สาวบางโพ" ปี 2553 สังกัดค่ายบานชื่นเรคคอร์ด จัดจำหน่ายโดย บ.วัฒนชัยมิวสิก อินเตอร์เนชั่นแนล จำกัด
อัลบั้มที่ 8 "สะบัดบ๊อบ" ปี 2554 สังกัดค่ายบานชื่นเรคคอร์ด (ทำเอง) จัดจำหน่ายโดย บ.วัฒนชัยมิวสิก อินเตอร์เนชั่นแนล จำกัด
อัลบั้มที่ 9 "น่ารักอ่ะ" ปี 2555 สังกัดอิสระ
ซิงเกิ้ล เพลง"ไม่น่ารักเลย" ปี 2556 สังกัดอิสระ
ซิงเกิ้ล เพลง"เสือ" ปี 2557 สังกัดค่าย มานา ป๊อปปูเรชั่น ในเครือ บ.ท็อปไลน์มิวสิก
ซิงเกิ้ล เพลง"กระทิง" ปี 2557 สังกัดค่าย มานา ป๊อปปูเรชั่น ในเครือ บ.ท็อปไลน์มิวสิก
ซิงเกิ้ล เพลง"สายโจ๊ะ" ปี 2559 สังกัดอิสระ
ซิงเกิ้ล เพลง"โยกย้ายส่ายสะโพก ปี 2561 สังกัดอิสระ
ซิ้งเกิ้ล เพลง"โสดโคตรเหงา" ปี 2565 สังกัดอิสระ
ผลงานทางด้านเพลง > ผลงานเพลงที่สร้างชื่อเสียง

ฮัดเช้ย…ที่รัก / อัลบั้ม"อยากมีแฟน" / สังกัด บ.เอ็มสตาร์ ในเครือ บ.มีเดียส์ ออฟ มีเดียส์
ตบติดเน็ต / อัลบั้ม"ตบติดเน็ต" / สังกัด บ.เอ็มสตาร์ ในเครือ บ.มีเดียส์ ออฟ มีเดียส์
สาวชัยนาท / อัลบั้ม"ตบติดเน๊ต" / สังกัด บ.เอ็มสตาร์ ในเครือ บ.มีเดียส์ ออฟ มีเดียส์
คนนี้ของหนู / อัลบั้ม"คนนี้ของหนู" / สังกัด บ.เอ็มสตาร์ ในเครือ บ.มีเดียส์ ออฟ มีเดียส์
หนูชอบตางค์ / อัลบั้ม"คนนี้ของหนู" / สังกัด บ.เอ็มสตาร์ ในเครือ บ.มีเดียส์ ออฟ มีเดียส์
สาวนารำพึง / อัลบั้ม"คนนี้ของหนู" / สังกัด บ.เอ็มสตาร์ ในเครือ บ.มีเดียส์ ออฟ มีเดียส์
ฮัดช่าแดนซ์ / อัลบั้ม"ฮัดช่าแดนซ์" / สังกัด บ.ยูพีแอล
ประตูใจ / อัลบั้ม"ฮัดช่าแดนซ์ / สังกัด บ.ยูพีแอล
สาวห้างโปรดทราบ / อัลบั้ม"สาวห้างโปรดทราบ" / สังกัด บ.ยูทูเรคคอร์ด
นางเอกหลงโรง / อัลบั้ม"สาวห้างโปรดทราบ" / สังกัด บ.ยูทูเรคคอร์ด
เชิญจ้า / อัลบั้ม"ช่อมาลี สี่ใบเถา" / สังกัด บ.ยูทูเรคคอร์ด
สาวบางโพ / อัลบั้ม"สาวบางโพ" / สังกัดค่ายบานชื่นเรคคอร์ด
สะบัดบ๊อบ / อัลบั้ม"สะบัดบ๊อบ" / สังกัดค่ายบานชื่นเรคคอร์ด
หนึ่งเดียวในใจแฟน / อัลบั้ม"สะบัดบ๊อบ" / สังกัดค่ายบานชื่นเรคคอร์ด
น่ารักอ่ะ / อัลบั้ม"น่ารักอ่ะ"  / สังกัดอิสระ
ไม่น่ารักเลย / ซิงเกิ้ล / สังกัดอิสระ
กระทิง / ซิงเกิ้ล / สังกัดค่าย มานา ป๊อปปูเรชั่น ในเครือ บ.ท็อปไลน์มิวสิก
สายโจ๊ะ/ซิงเกิ้ล / สังกัดอิสระ
โยกย้ายส่ายสะโพก / สังกัดอิสระ
โสดโคตรเหงา / สังกัดอิสระ
ผลงานทางด้านภาพยนตร์

มนต์เพลงลูกทุ่งเอฟเอ็ม (2545)
รวมพลคนลูกทุ่งเงินล้าน (2556)
ผลงานทางโทรทัศน์

คอมเมนเตเตอร์ (Commentator) ประจำรายการ "ศึกวันดวงเพลง" ช่องวัน 31
ศึกวันดวลเพลง
ศึกวันดวลเพลงเด็ก
ศึกวันดวลเพลงสงครามแชมป์
ศึกวันดวลเพลงเสาร์ห้า
ศึกวันดวลเพลงเพื่อมาตุภูมิ
ศึกวันดวลเพลงซูเปอร์แชมป์
คอมเมนเตเตอร์ (commentator) ประจำรายการ "ลูกทุ่งสู้ฟัด" ช่อง GMM 25
กรรมการตัดสิน (เทรนเนอร์) รายการ ลูกทุ่งไอดอลซีซั่นที่1ทาง ช่อง 7
คอมเมนเตเตอร์ (commentator) ประจำรายการ "ร้องข้ามรุ่น" ซีซั่นลูกทุ่ง ช่อง Thairath TV 32 ออกอากาศตอนแรก วันเสาร์ที่ 5 มิถุนายน 2564
กรรมการรับเชิญ รายการเพชรตัดเพชร ซีซั่น2 ศึก3เวที ตอนที่23 ทางช่องเวิร์คพอยท์ 23
กรรมการรับเชิญ รายการ "นักร้องสองไมค์" "ไมค์หมดหนี้" ทางช่องเวิร์คพอยท์ 23
กรรมการรับเชิญ รายการ "ดวลเพลงดัง" ทาง ช่อง 7
กรรมการรับเชิญ รายการ "ร้องต้องรอด" ทาง ช่อง 7
ทักษะและผลงานทางด้าน Influencer

ได้รับความไว้วางใจในการโปรโมท และประชาสัมพันธ์ผลิตภัณฑ์ เพื่อส่งเสริมการขาย จากบริษัทชั้นนำมากมาย
ผลิตภัณฑ์ด้านความงาม
ผลิตภัณฑ์ด้านสุขภาพ/อาหารเสริม
ผลงานทางด้านการแสดงลิเก

เปิดตัวคณะลิเก จิ้งหรีดขาว วงศ์เทวัญ เมื่อวันที่ 19 เมษายน 2562  คลิ๊กชมภาพ คณะลิเกจิ้งหรีดขาว วงศ์เทวัญ
รางวัลที่ได้รับ

รางวัลคนดีศรีชัยนาท ประจำปี พ.ศ. 2542 (รับรางวัล 12 พฤศจิกายน 2542)
รางวัลเมขลา สาขานาฏศิลป์พื้นบ้านดีเด่น ประจำปี พ.ศ. 2548 (รับรางวัล 23 เมษายน 2548) ณ.โรงละคร อลังการ พัทยา
รางวัลศิลปินเพื่อสังคมไทยปลอดบุหรี่ ครั้งที่ 3 สาขานักร้องลูกทุ่งปลอดบุหรี่ หญิงดีเด่น ประจำปี พ.ศ. 2555 (รับรางวัล 7 กุมภาพันธ์ 2555)
รางวัลอินทรีทองAward ครั้งที่ 1 ประจำปี พ.ศ. 2555 "คนดี คิดดี ทำดี สังคมดี ตามรอยพระยุคลบาท"  เนื่องในวันต่อต้านยาเสพติดโลก  (รับรางวัล 23            มิถุนายน 2555)
รางวัลลูกที่มีความกตัญญูกตเวทีอย่างสูงต่อแม่ ในโอกาส วันแม่แห่งชาติ ประจำปี พ.ศ. 2557 โดยสภาสังคมสงเคราะห์แห่งประเทศไทย ในพระบรมราชูปถัมภ์ (รับรางวัล 12 สิงหาคม 2557)
รางวัล"สตรีดีเด่น"ในโครงการสตรีศรีชัยนาท ประจำปี พ.ศ. 2558 (รับรางวัล 31 สิงหาคม 2558)
รางวัลวิทยุโทรทัศน์แห่งชาติ รางวัลพิฆเนศวร ครั้งที่ 5 ประจำปี พ.ศ. 2560 สาขาศิลปินลูกทุ่งดีเด่น (หญิง) (รับรางวัล 27 สิงหาคม 2560)
รางวัลอินทรจักร สาขาศิลปินผู้เป็นแบบอย่างแด่สังคมแห่งปี พ.ศ. 2561 โดยสมาคมพัฒนาผู้ประกอบการวัยรุ่นไทย และวัยทำงาน ร่วมกับ องค์กรวัยรุ่นอาเซียน เพื่อความร่วมมือและการหารือในภูมิภาค (รับรางวัล 2 เมษายน 2561)
รางวัลบุคคลตัวอย่างอาเซียนแห่งปี AEC ASEAN Awards ประเทศชาติอวอร์ด ครั้งที่ 3 สาขาบุคคลบันเทิงดีเด่น (รับรางวัล 22 กันยายน 2561)
รางวัล"บุคคลสงเคราะห์ดีเด่นแห่งปี" ประจำปี 2563 สาขาจิตอาสาและบำเพ็ญประโยชน์ต่อสังคม (รับรางวัล 6 พฤศจิกายน 2563)
รางวัลพระลักษมีดาราจักรเพชร งานประกาศรางวัลดาราวาไรตี้อวอร์ด ครั้งที่ 2 สาขาศิลปินลูกทุ่งลิเกฝ่ายหญิงยอดนิยม (รับรางวัล  12 ธันวาคม 2563)
รางวัลรวมมิตรชิดดาว ดิ ไอดอล อวอร์ด 2564 "รางวัลศิลปินไอดอลดาวค้างฟ้า" (รับรางวัล 19 ธันวาคม 2564)
ธงชาติอเมริกันซามัว

ธงชาติอเมริกันซามัว สัดส่วนธง 1:2
ธงชาติอเมริกันซามัว เป็นธงรูปสี่เหลี่ยมผืนผ้า กว้าง 1 ส่วน ยาว 2 ส่วน พื้นธงเป็นสีน้ำเงิน ซึ่งถูกแบ่งเป็นสองส่วนด้วยรูปสามเหลี่ยมสีขาวมีขอบสีแดง ปลายสามเหลี่ยมนั้นชี้มาทางด้านคันธง ภายในพื้นสีขาวมีรูปนกอินทรีบิน หมายถึงประเทศสหรัฐอเมริกา ที่กรงเล็บของนกจับคทาและมีด ซึ่งเป็นสัญลักษณ์ของผู้นำชาวซามัวตามประเพณีท้องถิ่น หมายถึงสหรัฐอเมริกาเป็นผู้ให้ความคุ้มครองดินแดนส่วนนี้ ธงนี้เริ่มใช้อย่างเป็นทางการเมื่อวันที่ 24 เมษายน พ.ศ. 2503
ดูเพิ่ม

ธงชาติอเมริกันซามัว ที่ Flags of the World (อังกฤษ)
นวม

นวมชกมวย สำหรับฝ่ายแดงและฝ่ายน้ำเงิน ยี่ห้อเอฟบีที
นวม คืออุปกรณ์กีฬาอย่างหนึ่งที่นักมวยต้องสวมไว้กับมือขณะกำหมัดเพื่อป้องกันอาการบาดเจ็บขณะชก   ทำหน้าที่เป็นเบาะกระจายพลังของหมัดในขณะชกมวยและยังช่วยป้องกันอาการกระดูกฝ่ามือร้าวหรือหัก เพื่อเป็นการปกป้องนักกีฬาทั้งสองฝ่าย
ลักษณะของนวม

นวมมีลักษณะเป็นถุงมือที่หนา  ทำจากวัสดุจำพวกหนัง(อาจเป็นหนังสัตว์แท้หรือหนังเทียมก็ได้)ห่อหุ้มแผ่นรองกันกระแทกบริเวณสันหมัดซึ่งอาจทำจากยางหรือฟองน้ำไว้ภายใน  ในสมัยโรมันมีอุปกรณ์การต่อสู้ที่ลักษณะคล้ายนวมชกมวยในปัจจุบันเรียกว่า เซสตัส(Cestus) ทำจากหนังสัตว์หุ้มด้วยโลหะซึ่งมีจุดมุ่งหมายใช้เป็นอาวุธทำร้ายคู่ต่อสู้มากกว่าที่จะป้องกันการบาดเจ็บ   ปัจจุบันนวมชกมวยมีการออกแบบให้มีรูปร่างลักษณะแตกต่างกันไปให้เหมาะสมกับการใช้งาน   สีสันภายนอกของนวมชกมวยอาจมีความหลากหลายและมีลวดลายตกแต่ง  แต่สีที่ใช้ในการแข่งขันทั่วไปไม่ว่าจะเป็นมวยสากลหรือมวยไทยมักใช้สีแดงและสีน้ำเงินเท่านั้น
ขนาดของนวมมีการแบ่งเป็นมาตรฐานตามน้ำหนักนับเป็น ออนซ์ (ounce; oz)   อาจมีตั้งแต่ 4, 6, 8, 10, 12, 14, 16 ออนซ์หรือมากกว่า   หากออนซ์น้อยๆก็จะนวมขนาดเล็ก   โดยทั่วไปในการแข่งขันมวยสากลสมัครเล่นจะใช้นวมขนาด 10 ออนซ์เป็นกติกามาตรฐาน   เพื่อให้สามารถป้องกันการบาดเจ็บได้เพียงพอ   ในขณะเดียวก็ไม่หนักมากจนทำให้ความรุนแรงความคล่องตัวในการออกหมัดชกลดลงไป   แต่หากเป็นจุดประสงค์เพื่อการลงนวมซ้อมชกก็มักจะใช้นวมขนาด 14 ออนซ์ขึ้นไป   เพื่อป้องกันการบาดเจ็บขณะซ้อมได้สูงสุดในขณะเดียวกันก็เป็นการฝึกกำลังหมัดจากนวมที่หนักกว่าด้วย   นอกจากนี้ในการแข่งขันชกมวยสำหรับเยาวชนก็ยังนิยมใช้นวมขนาดใหญ่กว่า 10 ออนซ์เพื่อการป้องกันที่ดีและลดอัตราการน็อคเอาท์ในนักมวยเด็ก
ผลของนวมต่อความปลอดภัยและการบาดเจ็บของนักกีฬา

นวมชกมวยยังเป็นที่ถกเถียงกันว่าช่วยป้องกันอาการบาดเจ็บของนักกีฬาได้จริงหรือไม่   แต่โดยทั่วไปเป็นที่ยอมรับกันว่าสามารถลดการบาดเจ็บประเภทแผลแตกจากการถูกชกบริเวณที่มีสันกระดูกได้ดี   ช่วยป้องกันดั้งจมูกหักโดยช่วยดูดซับระยะห่างจากสันหมัด   อย่างไรก็ตามอาการเลือดกำเดาไหลจากหลอดเลือดฝอยบริเวณปลายจมูกยังคงเกิดได้บ่อยในกรณีถูกนวมต่อยอัดเข้ากลางใบหน้าเป็นการบาดเจ็บที่พบได้บ่อยที่สุดในนักมวยสมัครเล่น   นอกจากนี้นวมชกมวยยังอาจช่วยลดการบาดเจ็บบริเวณดวงตาได้ เช่น อาการฉีกขาดของเรติน่าหรืออาการเลือดออกบริเวณเลนส์ตา แม้จะยังมีโอกาสเขียวช้ำบริเวณเบ้าตา  สำหรับประเด็นที่เป็นที่ถกเถียงกันมากก็คือผลของนวมชกมวยต่ออาการบาดเจ็บทางสมอง   งานวิจัยหลายชิ้นและคำแนะนำจาก British Medical Association ยืนยันว่านวมชกมวยไม่อาจลดอาการบาดเจ็บทางสมองได้และยังอาจส่งผลกระทบรุนแรงมากขึ้นอีกด้วย   เนื่องจากนักมวยสามารถออกแรงชกคู่ต่อสู้ได้เต็มที่โดยไม่ต้องกลัวกระดูกมือแตกดังเช่นการต่อสู้ด้วยหมัดเปล่าแบบในอดีต   โดยผลต่อการบาดเจ็บทางสมองอาจไม่ปรากฏโดยทันที   แต่จะส่งผลในระยะยาวทำให้เกิดโรคหลายชนิดที่มีการเสื่อมของสมองและเนื้อเยื่อเซลล์ประสาท   อย่างไรก็ตามงานวิจัยหลายชิ้นก็พบว่านวมชกมวยสามารถลดอัตราตายอย่างเฉียบพลันบนสังเวียนได้เมื่อเทียบกับการต่อสู้ด้วยหมัดเปล่า
เด็กชายชาวกรีกใส่นวมขณะเล่นกีฬาชกมวย  เป็นหลักฐานแรกในประวัติศาสตร์กีฬามวยที่แสดงให้เห็นถึงการใช้อุปกรณ์ห่อหุ้มหมัด
นักมวยใส่นวมชกกันจนจมูกแตก   แม้ว่านวมจะช่วยป้องกันแผลแตกได้ดี    แต่ยังพบอาการบาดเจ็บเช่นเลือดกำเดาไหลได้ภายหลังถูกนวมกระแทกเข้าใบหน้า  เป็นอาการบาดเจ็บที่พบบ่อยที่สุดในกีฬาชกมวยแม้ขณะฝึกซ้อม
ดาวเอริส

| --- | --- |
  เอริส(กลาง) และดิสโนเมีย(ซ้าย)
การค้นพบ
ค้นพบโดย:: ไมเคิล อี. บราวน์ และคณะ
ค้นพบเมื่อ:: 21 ตุลาคม พ.ศ. 2546
ชื่ออื่น ๆ:: 2003 UB313
ชนิดของดาวเคราะห์น้อย:: ดาวเคราะห์แคระ วัตถุพ้นดาวเนปจูน
ลักษณะของวงโคจร
 ต้นยุคอ้างอิง 6 มีนาคม พ.ศ. 2549  (JD 2453800.5)
ระยะจุดไกลดวงอาทิตย์ที่สุด:: 97.56 หน่วยดาราศาสตร์  (14.60 เทระเมตร)
ระยะจุดใกล้ดวงอาทิตย์ที่สุด:: 37.77 หน่วยดาราศาสตร์  (5.65 เทระเมตร)
กึ่งแกนเอก:: 67.6681 หน่วยดาราศาสตร์  (10.12 เทระเมตร)
ความเยื้องศูนย์กลาง:: 0.44177
คาบดาราคติ:: 203,500 วัน  (557 ปี)
อัตราเร็วเฉลี่ยในวงโคจร:: 3.436 กม./วินาที
อัตราเร็วสูงสุด ในวงโคจร:: 4.126 กม./วินาที
อัตราเร็วต่ำสุด ในวงโคจร:: 2.567 กม./วินาที
มุมกวาดเฉลี่ย:: 197.63427°
ความเอียง:: 44.187°
ลองจิจูดของจุดโหนดขึ้น:: 35.8696°
มุมของจุดใกล้ดวงอาทิตย์ที่สุด:: 151.4305°
จำนวนดาวบริวาร:: 1 ชื่อ ดิสนอเมีย
ลักษณะทางกายภาพ
เส้นผ่านศูนย์กลาง ตามแนวศูนย์สูตร:: 1200 กม. ± 50 กม.   (19% ของโลก)
มวล:: 1.6×1022กก.
คาบการหมุนรอบตัวเอง:: >8 ชม.?
อัตราส่วนสะท้อน:: 0.86 ± 0.07
อุณหภูมิ:: ประมาณ 30 K
136199 เอริส (Eris, สัญลักษณ์: ) หรือ 2003 UB313 เป็นดาวเคราะห์แคระหนึ่งในวัตถุพ้นดาวเนปจูน (Trans-Neptunian Object - TNO) เป็นดาวเคราะห์แคระดวงใหญ่ เป็นลำดับที่ 2 ในระบบสุริยะที่ถูกค้นพบในปัจจุบัน มีขนาดเล็กกว่าดาวพลูโตเล็กน้อย มีเส้นผ่านศูนย์กลางประมาณ 1445 กิโลเมตร(ขนาดดาวพลูโต 1473 กิโลเมตร) มีดวงจันทร์บริวาร 1 ดวง ชื่อ ดิสโนเมีย (Dysnomia)
เอริสถูกค้นพบโดย ไมเคิล อี. บราวน์และคณะ เมื่อวันที่ 5 มกราคม ค.ศ. 2005 จากภาพที่ถ่ายไว้เมื่อวันที่ 21 ตุลาคม ค.ศ. 2003 ด้วยกล้องโทรทรรศน์ของหอดูดาวพาโลมาร์ รัฐแคลิฟอร์เนีย  คณะผู้ค้นพบได้เสนอให้ตั้งชื่อดาวที่พบใหม่นี้ว่า ซีนา (Xena) ตามชื่อของละครโทรทัศน์ Xena: Warrior Princess โดยตัวอักษร X หมายถึง ดาวเคราะห์ X ที่เปอร์ซิวัล โลเวลล์ เคยเสนอไว้ และให้ดวงจันทร์บริวารของมันใช้ชื่อว่า แกเบรียลล์ (Gabrielle) แต่ไม่ได้มีการประกาศใช้ชื่อนี้อย่างเป็นทางการ
ภายหลังการค้นพบ คณะผู้ค้นพบและนาซาได้ประกาศว่าเอริสเป็น ดาวเคราะห์ดวงที่ 10 แต่จากการประชุมสหพันธ์ดาราศาสตร์สากล ที่กรุงปราก สาธารณรัฐเช็ก เมื่อวันที่ 24 สิงหาคม พ.ศ. 2549 ได้ข้อสรุปว่าเอริสไม่จัดเป็นดาวเคราะห์ แต่เป็นดาวเคราะห์แคระ
ชื่อเอริส มาจากชื่อของเทพเจ้าแห่งความวุ่นวาย ผู้วางอุบายโดยใช้แอปเปิลทองคำ เพื่อทำให้เฮรา อาเทนา และอะโฟรไดต์ ซึ่งเป็นสามเทวีพรหมจรรย์ในบรรดาเทพแห่งโอลิมปัสแตกคอกัน เพราะว่าไม่ได้เชิญนางมางานเลี้ยงของเทพ ส่วน ดิสโนเมีย คือชื่อธิดาของเอริส
ภาพถ่าย 3 ภาพในระยะเวลา 3 ชั่วโมงที่ ไมเคิล อี. บราวน์ ค้นพบเอริส ซึ่งเคลื่อนที่อยู่ทางซ้ายของภาพ
ภาพแสดงวัตถุพ้นดาวเนปจูน
วงโคจรของเอริส (สีน้ำเงิน) และดาวเสาร์ ยูเรนัส เนปจูน และพลูโต
ภาพแสดงระยะห่างของเอริสจากดวงอาทิตย์
เอริส(กลาง) และดิสโนเมีย(ซ้าย)
ภาพจินตนาการของเอริส(ใหญ่สุด) ดิสโนเมีย(ข้างบนเอริส) ดวงอาทิตย์(ดาวที่จ้าที่สุดในภาพ) แอนทาเรส(ดาวสีส้มๆ อยู่ด้านซ้ายของภาพ และอาร์คตุรุส(ดาวที่จ้าที่สุดด้านซ้าย)
ภาพวาดจินตนาการของเอริส และดิสโนเมีย
แหล่งข้อมูลอื่น

Michael Brown's webpage about Eris
↑  JPL/NASA (2015-04-22). "What is a Dwarf Planet?". Jet Propulsion Laboratory. สืบค้นเมื่อ 2022-01-19.
ณวัชร์ พุ่มโพธิงาม

| ณวัชร์ พุ่มโพธิงาม |
| --- | --- |

เกิด: ณวัชร์ พุ่มโพธิงาม 2 มิถุนายน พ.ศ. 2538 (29 ปี) กรุงเทพมหานคร ประเทศไทย
ชื่ออื่น: ไวท์, ไวท์โว
การศึกษา: มหาวิทยาลัยกรุงเทพ
อาชีพ: นักแสดง
ปีปฏิบัติงาน: 2557–ปัจจุบัน
มีชื่อเสียงจาก:   ปุณณ์ - เลิฟซิคเดอะซีรีส์ รักวุ่น วัยรุ่นแสบ  ทู - Theory of Love ทฤษฎีจีบเธอ  ตุล - นิทานพันดาว 
ณวัชร์ พุ่มโพธิงาม; ชื่อเล่น ไวท์ (เกิดวันที่ 2 มิถุนายน 2538) เป็นนักแสดงชายชาวไทย สังกัดจีเอ็มเอ็มทีวีและต่อมาเป็นนักแสดงอิสระ
ประวัติและการศึกษา

ณวัชร์เป็นชาวกรุงเทพมหานคร เป็นบุตรของนายสุรศักดิ์ พุ่มโพธิงาม กับนางนฤมล อริยานุวัฒน์ ณวัชร์จบการศึกษาระดับมัธยมศึกษาจากโรงเรียนอัสสัมชัญบางรัก รุ่นที่ 128 และจบการศึกษาระดับปริญญาตรีจากคณะบริหารธุรกิจ วิชาเอกการตลาด มหาวิทยาลัยกรุงเทพ
ณวัชร์เข้าพิธีอุปสมบทในวันที่ 7 กรฎาคม 2562 ที่ วัดปริวาสราชสงครามเป็นเวลาทั้งหมด 2 สัปดาห์ ณวัชร์มีฉายาทางธรรมคือ "สุธมฺโม" (สุธัมโม)
ผลงาน

ณวัชร์เริ่มเข้าวงการบันเทิงจากการแสดงบทบาท ปุณณ์ ในซีรีส์เรื่อง เลิฟซิคเดอะซีรีส์ รักวุ่น วัยรุ่นแสบ ในปี 2557